Diari Oficial de la Generalitat Valenciana


Sumari del DOGV 298, del 24-10-1985 (1985/805174)

ORDRE de la Conselleria d'Economia i Hisenda, de 13 de setembre de 1985, pel qual s'acorda l'adquisició per la Generalitat Valenciana, del Parvulari ubicat a la Partida de Saboia, s/n., en el terme municipal d'Alboraia.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   298

Data del DOGV
:   24-10-1985

Secció del DOGV
:   ALTRES DISPOSICIONS

Número del document
:   1985/805174


Data del document
:   13-09-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 13 de setembre de 1985, pel qual s'acorda l''adquisició per la Generalitat Valenciana, del Parvulari ubicat a la Partida de Saboia, s/n, en el terme municipal d'Alboraia.  
La Conselleria de Treball i Seguretat Social, a través del Servei de Protecció i Defensa del Menor, ha establert un programa d'Actuació per al millor desplegament de les funcions que li són pròpies, en aquest es contempla la urgent necessitat de disposar d'instal·lacions en el terme municipal d'Alboraia, destinades a Centre de Recepció i Acollida de menors.   
Aquest centre, tenint en compte la finalitat a què va destinat, ha de reunir unes especials característiques, acordades amb la funció que ha de complir, peculiaritats i característiques que reuneix l'immoble que en l'article 1r es descriu, cosa que fa aconsellable la seua adquisició.   
En atenció d'aquest motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, la defensa i la conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica prèvia escaient i els informes del Servei de Patrimoni i de la Intervenció General.   
ORDENE:   
Article 1r  
Hom acorda l?adquisició mitjançant contractació directa a títol onerós i en virtut de compra-venda, del immoble següent:   
«Finca ubicada en la Partida de Saboia, s/n de Alboraia de sis fanecades, amb límit: Nord, terres de Francesc Salazar, sèquia de rec i senda enmig; Sud, carretera del Gayato; Est, resta de la finca matriu d'on aquesta se segrega, propietat de Vicent Lliso i Bauset; i Oest, terra de l'herència de la Sra. Maria de la Concepció, inscrita en el Registre de la Propietat de València, número cinc, el volum 723, llibre 84 d'Alboraia, full 125, finca número 7.489, inscripció 1.ª.  
Sobre l'esmentada finca, s'ha construït un edifici de manera irregular composada de planta baixa per a aules, cuino, menjador i administració. La primera planta és destinada a residència. I la superfície total construïda és de mil cinc-cents quinze metres, vuitanta-dos decímetres quadrats. L'edifici és actualment propietat del Patronal Pius XII, d'Educació i Cultura d'Alboraia. Inscrit en el Registre de la Propietat número cinc, al volum 723, llibre 84 d'Alboraia, finca 7489, inscripció 2a».   
Article 2n  
L'habitatge es troba lliure de càrregues i al corrent dels pagaments corresponents a contribucions i impostos.   
La compra que necessàriament es formalitzarà en escriptura pública, es farà per un preu de quaranta-tres milions de pessetes (20.484.135 ptes).   
Article 3r  
Pel Servei de Patrimoni de la Conselleria d'Economia i Hisenda, es realitzaran els tràmits necessaris per donar efectivitat al que disposa aquesta Ordre.   
València, 13 de setembre de 1985.   
El Conseller d'Economia i Hisenda  
ANTONI BIRLANGA I CASANOVA